穆王八駿
西遊記にて、名馬の名前の内に挙げられる場面がある。
柳宗元の『観八駿図説』より。
古之書有記周穆王馳八駿升昆侖之墟者,後之好事者為之図,宋、斉以下伝之。観其状,甚怪,咸若騫,若翔,若龍、鳳、麒麟,若螳螂然。其書尤不経世多有,然不足采。世聞其駿也,因以異形求之。則其言聖人者,亦類是矣。故伝伏羲曰牛首,女媧曰其形類蛇,孔子如倛頭。若是者甚衆。 孟子曰:“何以異于人哉?堯、舜与人同耳!”今夫馬者,駕而乗之,或一里而汗,或十里而汗,或千百里而不汗者。視之,毛物尾鬣,四足而蹄,齕草飲水,一也。推是而至于駿,亦類也。今夫人,有不足為負販者,有不足為吏者,有不足為士大夫者,有足為者。視之,圓首横目,食穀而飽肉,絺而清,裘而燠,一也。推是而至于聖,亦類也。然則伏羲氏、女媧氏、孔子氏,是亦人而已矣;驊騮、白義、山子之類,若果有之,是亦馬而已矣。又烏得為牛、為蛇、為倛頭,為龍、鳳、麒麟、螳螂然也哉! 然而世之慕駿者,不求之馬,而必是図之似,故終不能有得于駿也。慕聖人者,不求之人,而必若牛、若蛇、若倛頭之問,故終不能有得于聖人也。誠使天下有是図者,挙而焚之,則駿馬与聖人出矣!